سوما‌لی-ده اتومبیله قویولموش بومبانین پارتلاماسی نتیجه‌سینده ان آزی 10 نفر اؤلوب، اونلارلا آدام یارالانیب.
ترور حادثه سی پایتاخت موگادیشودا پولیس-نظارت منطقه‌سی‌نین یاخینلیغیندا تؤردیلیب.
یئرلی تلویزیون کانال‌لاری پارتلاییشین اینسان‌لارین سیخ اولدوغو یئره، شهرین مرکزینده باش وئردیگینی بیلدیریب. خبرلرده اؤلو سایی‌نین داها دا آرتا بیله جگی قئید اولونور. حادثه ایله باغلی مسئولیتی هئچ بیر سلاح‌لی قروپلاشما اؤز اوزرینه گؤتورمه‌ییب. پولیس و حربچی‌لر ترورچولاری یاخالاماق اوچون عملیات آپاریرلار.
